

**ข่าวประชาสัมพันธ์**

**“กรุงไทย-กสิกรไทย” เพิ่มช่องทางให้ลูกค้า ถอนเงินไม่ใช้บัตรข้ามธนาคารที่ตู้ ATM ของทั้งสองธนาคารทั่วประเทศ ได้แล้ววันนี้**

ธนาคารกรุงไทย เพิ่มช่องทางอำนวยความสะดวกให้ลูกค้า ด้วย บริการถอนเงินไม่ใช้บัตรแบบ ข้ามธนาคาร (Cross Bank Cardless ATM Withdrawal) สามารถถอนเงินไม่ใช้บัตร ผ่านแอปพลิเคชัน Krungthai NEXT และ K PLUS ได้ทั้งตู้ ATM/CDM ของธนาคารกรุงไทย และธนาคารกสิกรไทย จำนวนรวมกว่า 16,000 ตู้ทั่วประเทศ ตั้งแต่วันนี้เป็นต้นไป โดย**ลูกค้าธนาคารกรุงไทยสามารถใช้บริการถอนเงินไม่ใช้บัตร โดยไม่เสียค่าธรรมเนียม เมื่อทำรายการถอนเงินที่ตู้ ATM ของธนาคารกรุงไทย ทั่วประเทศ**

สำหรับการใช้บริการถอนเงินไม่ใช้บัตรแบบข้ามธนาคาร **ลูกค้าธนาคารกรุงไทย** สามารถทำรายการผ่าน Krungthai NEXT เพื่อสร้างรหัสถอนเงิน และนำไปใช้ถอนเงินสดที่ตู้ ATM/CDM ของธนาคารกสิกรไทย และ **ลูกค้าธนาคารกสิกรไทย** สามารถทำรายการผ่านแอปพลิเคชัน K PLUS โดยสแกน QR Code ที่หน้าจอ  
 ตู้ ATM/CDM ของธนาคารกรุงไทย ทั้งนี้ การใช้บริการถอนเงินไม่ใช้บัตรข้ามธนาคาร มีค่าธรรมเนียมตามที่ แต่ละธนาคารกำหนด

ธนาคารกรุงไทย มุ่งมั่นพัฒนาผลิตภัณฑ์และบริการทางการเงินอย่างต่อเนื่อง เพื่อตอบโจทย์  
 ความต้องการของลูกค้าในทุกมิติ ทั้งด้านความสะดวก ปลอดภัย และเข้าถึงบริการได้ทุกที่ ทุกเวลา

**ทีม Marketing Strategy   
27 พฤษภาคม 2568**